Lav et referat af nedenstående tekst:

Tekst:
TV2 Nord ringede tirsdag klokken 14.19 til en nordjysk minkavler, der fortsat har levende dyr på sin minkfarm. Men samtalen var ganske kort: -	Jeg har ikke tid. Fødevarestyrelsen er her nu, sagde minkavleren, der ikke ønskede at svare på spørgsmål. Det har ikke været muligt at få oplyst hos Fødevarestyrelsen, hvad formålet med besøget hos minkavleren har været. Tre opkald i dag Siden 15. januar har det været forbudt at holde mink i Danmark. Men to nordjyske minkavlere har stadig holdt nogle af deres dyr i live og fik derfor i sidste uge et påbud om at aflive dem. Fristen for at dokumentere dette udløb i dag klokken 14. Den anden minkavler er Erik Vammen fra Hobro. Også han har været i kontakt med Fødevarestyrelsen i dag. -	De har ringet tre gange i dag, så det kunne jo være, at vi var færdige, hvis vi fik tid og ro til det. TV2 NORD: Men fristen udløb jo i dag, så hvorfor har I ikke sørget for at få det gjort? -	Nu har jeg holdt dem i live i to måneder, så må de lige kunne vente halvanden dag mere. Vi tager det i hvert fald stille og roligt, sagde Erik Vammen.

Referat:
Tirsdag klokken 14 udløb fristen for to nordjyske minkavlere, der ulovligt fortsat har levende mink. Kort tid efter besøgte Fødevarestyrelsen den ene af de to minkfarme.